VALSTYBINĖS TERITORIJŲ PLANAVIMO IR STATYBOS INSPEKCIJOS

PRIE APLINKOS MINISTERIJOS VIRŠININKAS

ĮSAKYMAS

DĖL VALSTYBINĖS TERITORIJŲ PLANAVIMO IR STATYBOS INSPEKCIJOS PRIE APLINKOS MINISTERIJOS VIRŠININKO 2011 M. LAPKRIČIO 10 D. ĮSAKYMO NR. 1V-194 „DĖL ASMENŲ KONSULTAVIMO VALSTYBINĖJE TERITORIJŲ PLANAVIMO IR STATYBOS INSPEKCIJOJE PRIE APLINKOS MINISTERIJOS TAISYKLIŲ PATVIRTINIMO“ PAKEITIMO

2015 m. lapkričio 24 d. Nr. 1V-193

Vilnius

Vadovaudamasi Valstybinės teritorijų planavimo ir statybos inspekcijos prie Aplinkos ministerijos nuostatų, patvirtintų Lietuvos Respublikos aplinkos ministro 2003 m. liepos 9 d. įsakymu Nr. 349, 19.1, 19.2, 19.15 papunkčiais,

1. P a k e i č i u Asmenų konsultavimo Valstybinėje teritorijų planavimo ir statybos inspekcijoje prie Aplinkos ministerijos taisykles, patvirtintas Valstybinės teritorijų planavimo ir statybos inspekcijos prie Aplinkos ministerijos viršininko 2011 m. lapkričio 10 d. įsakymu Nr. 1V–194:

1.1. išdėstau 2 punktą taip:

„2. Taisyklės parengtos vadovaujantis Lietuvos Respublikos viešojo administravimo įstatymo 363 straipsnio, Lietuvos Respublikos Vyriausybės 2010 m. gegužės 4 d. nutarimo Nr. 511 „Dėl institucijų atliekamų priežiūros funkcijų optimizavimo“ 7.4, 7.5 ir 7.6 punktų nuostatomis ir Asmenų prašymų nagrinėjimo ir jų aptarnavimo viešojo administravimo institucijose, įstaigose ir kituose viešojo administravimo subjektuose taisyklėmis, patvirtintomis Lietuvos Respublikos Vyriausybės 2007 m. rugpjūčio 22 d. nutarimu Nr. 875. “;

1.2. išdėstau 4 punktą taip:

„4. Šiose Taisyklėse vartojamos sąvokos:

Paklausimas – su asmens teisių ar teisėtų interesų pažeidimu nesusijęs (-ę) žodžiu ar raštu Inspekcijai pateiktas (-i) oficialus (-ūs) klausimas (-ai), prašymas suteikti konsultaciją.

Konsultacija – Inspekcijos teikiama administracinė paslauga – žodinis ar rašytinis atsakymas į asmens paklausime pateiktą (-us) klausimą (-us) teritorijų planavimo ir statybos valstybinę priežiūrą reglamentuojančių ir su jais susijusių teisės aktų nuostatų taikymo klausimais.

Patvirtinta rašytinė konsultacija – rašytinis Inspekcijos viršininko ar jo įgalioto asmens atsakymas į asmens paklausime pateiktą (-us) klausimą (-us).

Rašytinė konsultacija – Inspekcijos Konsultavimo skyriaus darbuotojų parengtas ir elektroniniu paštu išsiųstas atsakymas į asmens paklausime pateiktą (-us) klausimą (-us).

Konsultacija žodžiu – Inspekcijos valstybės tarnautojo ar darbuotojo, dirbančio pagal darbo sutartį, atsakymas žodžiu į asmens klausimą (-us).

Viešoji konsultacija – Inspekcijos viršininko ar jo įgalioto asmens pasirašyta ir viešai Inspekcijos interneto svetainėje paskelbta informacija.

Teisės aktų sąrašas – Inspekcijos viršininko įsakymu patvirtintas teisės aktų sąrašas.“;

1.3. išdėstau 7 punktą taip:

„7. Inspekcijos administracijos teritorinio padalinio valstybės tarnautojas ir darbuotojas, dirbantis pagal darbo sutartį (toliau – darbuotojas), tarnybiniu elektroniniu paštu gavęs paklausimą, persiunčia jį šio padalinio darbuotojams, atsakingiems už dokumentų registravimą. Darbuotojas, kurio darbo vieta yra A. Vienuolio g. 8, Vilniuje, tokį paklausimą persiunčia el. paštu info@vtpsi.lt. Teritorinių padalinių darbuotojai, atsakingi už dokumentų registravimą, ir Bendrųjų reikalų skyriaus darbuotojas, atsakingas už el. pašto dėžutės info@vtpsi.lt administravimą, tokius dokumentus užregistruoja Inspekcijos viršininko nustatyta tvarka. Darbuotojui atsakius į minėtą paklausimą, tokiam atsakymui konsultacijos statusas nesuteikiamas.

1.4. išdėstau 9 punktą taip:

„9. Patvirtintos rašytinės konsultacijos rašto projektą rengia Konsultavimo skyrius, jei reikia, kitiems Inspekcijos administracijos padaliniams pateikus nuomonę su jų kompetencija susijusiais klausimais.“;

1.5. išdėstau 15 punktą taip:

„15. Rašytines konsultacijas rengia ir asmens nurodytu elektroniniu paštu pateikia Konsultavimo skyriaus darbuotojai, atsakymų į paklausimus projektus suderinę su šio skyriaus vedėju ir, jei reikia, su kitais Inspekcijos administracijos padaliniais.“;

1.6. išdėstau 23 punktą taip:

„23. Viešąsias konsultacijas rengia ir Inspekcijos interneto svetainėje skelbia Konsultavimo skyrius.“;

1.7. išdėstau 27 punktą taip:

„27. Teisės aktų sąrašą ir jo pakeitimus rengia ir skelbia Konsultavimo skyrius, vadovaudamasis Teisės aktų, reguliuojančių ūkio subjektų priežiūrą atliekančių institucijų veiklą ir įtvirtinančių atitinkamų priežiūros sričių reikalavimus, sąrašo rengimo ir skelbimo rekomendacijose, patvirtintose Lietuvos Respublikos teisingumo ministro 2010 m. lapkričio 10 d. įsakymu Nr. 1R-247, nustatyta tvarka.“;

1.8. išdėstau 37 punktą taip:

„37. Patvirtinta rašytinė konsultacija parengiama per 20 darbo dienų nuo paklausimo gavimo Inspekcijoje.“;

1.9. išdėstau 38 punktą taip:

„38. Asmens prašoma Inspekcijos turima informacija teikiama, taip pat asmenų skundai ar pranešimai apie darbuotojo veiksmais, neveikimu ar administraciniais sprendimais galbūt padarytą asmens teisių ar teisėtų interesų pažeidimą nagrinėjami Asmenų prašymų, skundų (pranešimų) nagrinėjimo ir asmenų aptarnavimo Valstybinėje teritorijų planavimo ir statybos inspekcijoje prie Aplinkos ministerijos taisyklių, patvirtintų Inspekcijos viršininko 2010 m. gegužės 17 d. įsakymu Nr. 1V-84, nustatyta tvarka.“;

1.10. papildau priedą „Konsultavimo temos“ šiuo 271 punktu:

„27.1 Įvairūs klausimai, susiję su teritorijų planavimu, statinių projektavimu, statyba, naudojimu ir visų šių veiklos sričių priežiūra.“;

1.11. išdėstau priedo „Konsultavimo temos“ III skyrių „Kiti klausimai“ taip:

„III. Lietuvos Respublikos statybos leidimų ir statybos valstybinės priežiūros informacinės sistemos „Infostatyba“, Lietuvos Respublikos teritorijų planavimo dokumentų registro ir Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinių sistemų naudojimo klausimais

28. Lietuvos Respublikos statybos leidimų ir statybos valstybinės priežiūros informacinė sistema „Infostatyba“ (IS „Infostatyba“):

28.1. prisijungimas prie IS „Infostatyba“ išorinės, vidinės sistemų arba projektų tikrinimo posistemio;

28.2. IS „Infostatyba“ išorinės, vidinės sistemų ir projektų tikrinimo posistemio naudojimas;

28.3. IS „Infostatyba“ sistemos techniniai sutrikimai.

29. Lietuvos Respublikos teritorijų planavimo dokumentų registro sistema (TPDR):

29.1. prisijungimas prie TPDR išorinės arba vidinės sistemos;

29.2. TPDR išorinės arba vidinės sistemos naudojimo klausimai;

29.3. TPDR sistemos techniniai sutrikimai.

30. Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinė sistema (TPDRIS):

30.1. prisijungimas prie TPDRIS išorinės arba vidinės sistemos;

30.2. TPDRIS išorinės arba vidinės sistemos naudojimo klausimai;

30.3. TPDRIS sistemos techniniai sutrikimai.

31. Įvairūs klausimai, susiję su informacinių sistemų naudojimu.“.

1.12. išdėstau 1 priedo „Konsultavimo proceso aprašas“ IV skyriaus „Bendrosios nuostatos“ 4 punktą taip:

„4. Konsultavimo Inspekcijoje procedūros nustatytos Taisyklėse.

Kiti teisės aktai, kuriuose nustatyti reikalavimai Konsultavimo Inspekcijoje procesui:

Inspekcijos viršininko 2015-04-21 įsakymas Nr. 1V-81 „Dėl Valstybinės teritorijų planavimo ir statybos inspekcijos prie Aplinkos ministerijos darbuotojų suteiktų konsultacijų žodžiu vertinimo tvarkos aprašo patvirtinimo ir konsultacijų teikimo fiksuotais ryšio telefonais“.

Lietuvos Respublikos Vyriausybės 2010-05-04 nutarimas Nr. 511 „Dėl institucijų atliekamos priežiūros funkcijų optimizavimo“.

Lietuvos Respublikos viešojo administravimo įstatymas.

Lietuvos Respublikos teritorijų planavimo ir statybos valstybinės priežiūros įstatymas.

Proceso pradžia – paklausimo (žodžiu, raštu) gavimas.

Proceso pabaiga – konsultacijos suteikimas, paviešinimas internete.

Proceso gaviniai – paklausimas (raštu, žodžiu), IS „Avilys“, konsultacijos suteikimas (raštas, žodžiu), konsultacijos suteikimui priimti reikalingi teisės aktai, tarnybinė pagalba iš kitų institucijų.

Tiekėjai – paklausimo (žodžiu, raštu) pareiškėjai, Bendrųjų reikalų skyriaus darbuotojai, Inspekcijos vadovybė, Konsultavimo skyriaus darbuotojai, kitų skyrių, teikiančių konsultantui nuomonę pagal jų (atitinkamų skyrių) kompetenciją, darbuotojai, kiti Inspekcijos darbuotojai, tarnybinės pagalbos teikėjai (kitos institucijos).

Rezultatai – konsultacijos gavimas (raštu, žodžiu).

Rezultatų gavėjai – paklausėjas, Inspekcijos darbuotojai, visuomenė.“;

1.13. išdėstau 1 priedo „Konsultavimo proceso aprašas“ V skyriaus „Proceso vertinimo rodikliai“ lentelę taip:

„Rodiklio aprašymas	Siektinos rodiklio reikšmės
Suteiktų konsultacijų kokybė	100 % suteiktų kokybiškų konsultacijų, dėl kurių negauta pagrįstų skundų. Tolerancijos riba – 1 %.“;

1.14. išdėstau 1 priedo „Konsultavimo proceso aprašas“ VI skyriaus „Proceso vertinimo rodikliai“ diagramą VI–3. „Konsultavimo raštu diagrama“ taip:

1.15. išdėstau 1 priedo „Konsultavimo proceso aprašas“ VII skyriaus „Proceso aprašymas“ lentelės VII–1. „Konsultavimo aprašymas“ 1 punktą taip:

„1.	Paklausimo gavimas	Žodžiu ar raštu Inspekcijai pateiktas (-i) oficialus (-ūs) klausimas (-ai), prašymas suteikti konsultaciją.	Bendrųjų reikalų skyriaus darbuotojai, Inspekcijos vadovybė, Inspekcijos darbuotojai, kurie teikia konsultacijas, kitų skyrių, teikiančių konsultantui nuomonę pagal jų (atitinkamų skyrių) kompetenciją, darbuotojai, kiti Inspekcijos darbuotojai	IS „Avilys“, pareigybių aprašymai, Inspekcijos darbo reglamentas, pareigybių aprašymai, Inspekcijos viršininko 2014-04-25 įsakymas „Dėl Valstybinės teritorijų planavimo ir statybos inspekcijos prie Aplinkos ministerijos gautų dokumentų perdavimo rezoliucijoms rašyti, rezoliucijų rašymo ir dokumentų pasirašymo tvarkos“, Taisyklės	Gauto paklausimo registravimas IS „ Avilys“, rezoliucijų rašymas, užduoties per IS „Avilys“ gavimas vykdytojui (konsultantui), gauto paklausimo telefonu ar žodžiu išklausymas“;

1.16. išdėstau 1 priedo „Konsultavimo proceso aprašas“ VII skyriaus „Proceso aprašymas“ lentelės VII–1. „Konsultavimo aprašymas“ 3 punktą taip:

„3.	Konsultacijos raštu	Veiksmai ir eiga aprašyta Konsultavimo raštu aprašyme (VII-3)	Bendrųjų reikalų skyriaus darbuotojai, Inspekcijos vadovybė, Inspekcijos darbuotojai, kurie teikia konsultacijas, kitų skyrių, teikiančių konsultantui nuomonę pagal jų (atitinkamų skyrių) kompetenciją, darbuotojai, kiti Inspekcijos darbuotojai, tarnybinės pagalbos teikėjai (kitos institucijos)	Pareigybių aprašymai, Inspekcijos darbo reglamentas, Inspekcijos viršininko 2014-04-25 įsakymas „Dėl Valstybinės teritorijų planavimo ir statybos inspekcijos prie Aplinkos ministerijos gautų dokumentų perdavimo rezoliucijoms rašyti, rezoliucijų rašymo ir dokumentų pasirašymo tvarkos“, Taisyklės“;

1.17. išdėstau 1 priedo „Konsultavimo proceso aprašas“ VII skyriaus „Proceso aprašymas“ lentelės VII–1. „Konsultavimo aprašymas“ 4 punktą taip:

„4.	Konsultacijų žodžiu suteikimo kontrolė	Suteiktų konsultacijų žodžiu perklausa vykdoma pagal Inspekcijos viršininko 2015-04-21 įsakymą Nr. 1V-81 „Dėl Valstybinės teritorijų planavimo ir statybos inspekcijos prie Aplinkos ministerijos darbuotojų suteiktų konsultacijų žodžiu vertinimo tvarkos aprašo patvirtinimo ir konsultacijų teikimo fiksuotais ryšio telefonais“	Konsultavimo skyriaus vedėjas, Inspekcijos viršininko pavaduotojas, kuruojantis Konsultavimo skyrių	Inspekcijos viršininko 2015-04-21 įsakymas Nr. 1V-81 „Dėl Valstybinės teritorijų planavimo ir statybos inspekcijos prie Aplinkos ministerijos darbuotojų suteiktų konsultacijų žodžiu vertinimo tvarkos aprašo patvirtinimo ir konsultacijų teikimo fiksuotais ryšio telefonais“	Išvados ir pasiūlymai“;

1.18. išdėstau 1 priedo „Konsultavimo proceso aprašas“ VII skyriaus „Proceso aprašymas“ lentelės VII–3 „Konsultavimo raštu aprašymas“ 3.1 papunktį taip:

Eil. Nr.	Proceso srauto diagramos etapas	Aprašymas	Atsakomybė	Susiję dokumentai, informacinės sistemos ar kitos nuorodos	Rezultatai
„3.1.	Dokumentų ir įrašų valdymo procesas	Paklausimo gavimas raštu ar elektroninio pašto adresu info@vtpsi.lt	Bendrųjų reikalų skyriaus darbuotojai, Inspekcijos vadovybė, Konsultavimo skyriaus vedėjas, kitų skyrių, teikiančių konsultantui nuomonę pagal jų (atitinkamų skyrių) kompetenciją, vedėjai	IS „Avilys“, pareigybių aprašymai, Inspekcijos darbo reglamentas, Inspekcijos viršininko 2014-04-25 įsakymas „Dėl Valstybinės teritorijų planavimo ir statybos inspekcijos prie Aplinkos ministerijos gautų dokumentų perdavimo rezoliucijoms rašyti, rezoliucijų rašymo ir dokumentų pasirašymo tvarkos“, Taisyklės	Gauto paklausimo registravimas IS „Avilys“, rezoliucijų rašymas, užduoties per IS „Avilys“ gavimas vykdytojui (konsultantui), nuomonės teikėjui“;

1.19. išdėstau 1 priedo „Konsultavimo proceso aprašas“ VII skyriaus „Proceso aprašymas“ lentelės VII–3 „Konsultavimo raštu aprašymas“ 3.2 papunktį taip:

„3.2.	Užduoties gavimas	Užduoties gavimas per IS „Avilys“ Priimamas sprendimas vykdyti kitą etapą Gali būti: 1. Rašytinė konsultacija (Inspekcijos Konsultavimo skyriaus darbuotojų parengtas ir elektroniniu paštu išsiųstas atsakymas į asmens paklausime pateiktą (-us) klausimą (-us)), 2. Patvirtinta rašytinė konsultacija (rašytinis Inspekcijos viršininko ar jo įgalioto asmens atsakymas į asmens paklausime pateiktą (-us) klausimą (-us)).	Konsultavimo skyriaus darbuotojai	Taisyklės	Vykdomas etapas 3.3 arba etapas 3.13“;

1.20. išdėstau 1 priedo „Konsultavimo proceso aprašas“ VII skyriaus „Proceso aprašymas“ lentelės VII–3 „Konsultavimo raštu aprašymas“ 3.3 papunktį taip:

„3.3.	Užduoties įvertinimas	Įvertinama ar pateiktas paklausimas, susijęs / nesusijęs su Inspekcijos funkcijomis ir kompetencija	Konsultavimo skyriaus darbuotojai	Taisyklės, Viešojo administravimo įstatymas	Vykdomas 3.4 etapas arba 3.6 etapas“;

1.21. išdėstau 1 priedo „Konsultavimo proceso aprašas“ VII skyriaus „Proceso aprašymas“ lentelės VII–3 „Konsultavimo raštu aprašymas“ 3.4 papunktį taip:

„3.4.	Rašto dėl paklausimo persiuntimo parengimas	Parengiamas raštas dėl paklausimo persiuntimo	Konsultavimo skyriaus darbuotojai	Viešojo administravimo įstatymas	Parengtas raštas. Toliau vykdomas 3.5 etapas“;

1.22. išdėstau 1 priedo „Konsultavimo proceso aprašas“ VII skyriaus „Proceso aprašymas“ lentelės VII–3 „Konsultavimo raštu aprašymas“ 3.5 papunktį taip:

„3.5.	Dokumentų ir įrašų valdymo procesas	Parengto rašto vizavimas, pasirašymas, registravimas IS „Avilys“, išsiuntimas	Rašto rengėjas, Konsultavimo skyriaus vedėjas, Inspekcijos vadovybė, Bendrųjų reikalų skyriaus darbuotojai	Dokumentų ir įrašų valdymo procesas	Išsiųstas raštas“;

1.23. išdėstau 1 priedo „Konsultavimo proceso aprašas“ VII skyriaus „Proceso aprašymas“ lentelės VII–3 „Konsultavimo raštu aprašymas“ 3.6 papunktį taip:

„3.6.	Sprendimo dėl tarnybinės pagalbos iš kitų institucijų priėmimas	Priimamas sprendimas ar reikia / nereikia pagalbos	Konsultavimo skyriaus darbuotojai	Teisės aktai, Inspekcijos darbo reglamentas, Lietuvos Respublikos teritorijų planavimo ir statybos valstybinės priežiūros įstatymas, kiti teisės aktai, nustatantys atitinkamų įstaigų kompetencijas	Priimtas sprendimas prašyti / neprašyti tarnybinės pagalbos. Toliau vykdomas 3.7 etapas arba 3.10 etapas“;

1.24. išdėstau 1 priedo „Konsultavimo proceso aprašas“ VII skyriaus „Proceso aprašymas“ lentelės VII–3 „Konsultavimo raštu aprašymas“ 3.7 papunktį taip:

„3.7.	Rašto dėl tarnybinės pagalbos parengimas	Parengiamas raštas dėl tarnybinės pagalbos	Konsultavimo skyriaus darbuotojai	Viešojo administravimo įstatymas	Parengtas raštas dėl tarnybinės pagalbos“;

1.25. išdėstau 1 priedo „Konsultavimo proceso aprašas“ VII skyriaus „Proceso aprašymas“ lentelės VII–3 „Konsultavimo raštu aprašymas“ 3.8 papunktį taip:

„3.8.	Dokumentų ir įrašų valdymo procesas	Parengto rašto vizavimas, pasirašymas, registravimas IS „Avilys“, išsiuntimas, rašto iš tarnybinės pagalbos teikėjo gavimas	Rašto rengėjas, Konsultavimo skyriaus vedėjas, Inspekcijos vadovybė, Bendrųjų reikalų skyriaus darbuotojai	Dokumentų ir įrašų valdymo procesas	Išsiųstas raštas, gautas raštas“;

1.26. išdėstau 1 priedo „Konsultavimo proceso aprašas“ VII skyriaus „Proceso aprašymas“ lentelės VII–3 „Konsultavimo raštu aprašymas“ 3.9 papunktį taip:

„3.9.	Tarnybinės pagalbos gavimas ir įvertinimas	Gauto rašto įvertinimas, rengiant konsultaciją	Konsultavimo skyriaus darbuotojai	Gautas raštas, teisės aktai reikalingi konsultacijos rengimui	Priimamas sprendimas, kokias nuostatas pateiktos tarnybinės pagalbos naudoti rengiant konsultaciją“;

1.27. išdėstau 1 priedo „Konsultavimo proceso aprašas“ VII skyriaus „Proceso aprašymas“ lentelės VII–3 „Konsultavimo raštu aprašymas“ 3.10 papunktį taip:

„3.10.	Dokumento (patvirtintos rašytinės konsultacijos) parengimas	Parengiamas dokumentas (patvirtinta rašytinė konsultacija)	Konsultavimo skyriaus darbuotojai	Teisės aktai reikalingi konsultacijos rengimui, tarnybinės pagalbos raštas, tarnybinis raštas (nuomonės pateikimas)	Parengtas dokumentas (patvirtinta rašytinė konsultacija)“;

1.28. išdėstau 1 priedo „Konsultavimo proceso aprašas“ VII skyriaus „Proceso aprašymas“ lentelės VII–3 „Konsultavimo raštu aprašymas“ 3.11 papunktį taip:

„3.11.	Dokumentų ir įrašų valdymo procesas	Parengto rašto vizavimas, pasirašymas, registravimas IS „Avilys“, išsiuntimas, rašto iš tarnybinės pagalbos teikėjo gavimas	Rašto rengėjas, Konsultavimo skyriaus vedėjas, Inspekcijos vadovybė, Bendrųjų reikalų skyriaus darbuotojai	Dokumentų ir įrašų valdymo procesas	Išsiųstas dokumentas (patvirtinta rašytinė konsultacija)“;

1.29. išdėstau 1 priedo „Konsultavimo proceso aprašas“ VII skyriaus „Proceso aprašymas“ lentelės VII–3 „Konsultavimo raštu aprašymas“ 3.12 papunktį taip:

„3.12.	Patvirtintos rašytinės konsultacijos paviešinimas	Patvirtinta rašytinė konsultacija paviešinama	Konsultavimo skyriaus darbuotojas (konsultacijos viešintojas)	Inspekcijos darbo reglamentas, Taisyklės, pareigybės aprašymas	Paskelbta Inspekcijos internetinėje svetainėje, Inspekcijos darbuotojams išsiųstas elektroninis laiškas“;

1.30. išdėstau 1 priedo „Konsultavimo proceso aprašas“ VII skyriaus „Proceso aprašymas“ lentelės VII–3 „Konsultavimo raštu aprašymas“ 3.13 papunktį taip:

„3.13.	Atsakymo (rašytinės konsultacijos) parengimas	Atsakymo (rašytinės konsultacijos) parengimas	Konsultavimo skyriaus darbuotojai	Pareigybės aprašymas, Taisyklės, teisės aktai reikalingi atsakymui parengti, tarnybinis raštas (jei buvo teikta nuomonė)	Parengtas atsakymas (rašytinė konsultacija)“;

1.31. išdėstau 1 priedo „Konsultavimo proceso aprašas“ VII skyriaus „Proceso aprašymas“ lentelės VII–3 „Konsultavimo raštu aprašymas“ 3.14 papunktį taip:

„3.14.	Atsakymo (rašytinės konsultacijos) patvirtinimas	Parengto atsakymo (rašytinės konsultacijos) suderinimas su skyriaus vedėju	Konsultavimo skyriaus darbuotojai, skyriaus vedėjas	Pareigybės aprašymas, Taisyklės, teisės aktai reikalingi atsakymui parengti, Inspekcijos darbo reglamentas	Patvirtintas atsakymas (rašytinė konsultacija)“;

1.32. išdėstau 1 priedo „Konsultavimo proceso aprašas“ VII skyriaus „Proceso aprašymas“ lentelės VII–3 „Konsultavimo raštu aprašymas“ 3.15 papunktį taip:

„3.15.	Atsakymo (rašytinės konsultacijos) išsiuntimas el. paštu	Atsakymo (rašytinės konsultacijos) išsiuntimas paklausėjui jo nurodytu el. pašto adresu	Konsultavimo skyriaus darbuotojai	Pareigybės aprašymas, Taisyklės	Išsiųstas atsakymas (rašytinė konsultacija)“;

1.33. išdėstau 1 priedo „Konsultavimo proceso aprašas“ VII skyriaus „Proceso aprašymas“ lentelės VII–3 „Konsultavimo raštu aprašymas“ 3.16 papunktį taip:

„3.16.	Dokumentų ir įrašų valdymo procesas	Užduoties IS „Avilys“ uždarymas	Konsultavimo skyriaus darbuotojai	Pareigybės aprašymas, Taisyklės, IS „Avilys“	Uždaryta užduotis IS „Avilys““;

1.34. išdėstau 1 priedo „Konsultavimo proceso aprašas“ VIII skyriaus „Proceso duomenų įrašai“ lentelę taip:

„Įrašo (dokumento) formos pavadinimas (jeigu yra)	Įrašo (dokumento) saugojimo vieta	Įrašo (dokumento) saugojimo trukmė
Rašytinė konsultacija – pasirašytas raštas	Byla 9.2	5 metai
Konsultacija žodžiu – diktofono įrašai ar telefono įrašai	Inspekcija, Bendrųjų reikalų skyrius	6 mėnesiai“.

2. N u s t a t a u, kad šis įsakymas įsigalioja nuo 2016 m. sausio 1 d.

Viršininkė	Laura Nalivaikienė